Edele var datter av lensmann på Roskildebispens borg Ellinge (Løvenborg) og fru Margrethe Andersdatter av Særslev, og ble født fattig og uten jordegods. Omkring 1496 ble hun hoffdame hos dronning Christine og vant snart kong Hans kjærlighet. I 1499 fulgte hun kongen og dronningen til Stockholm, og det ble lagt merke til at hun stadig kjørte i kongens slede. I 1501 fulgte hun igjen kongeparet til Stockholm. Her ble dronningen etterlatt, mens Edele Jernskæg reiste tilbake sammen med kongen.